I. DEFINÍCIA POJMOV

"Poskytovateľ" - pre účely týchto licenčných podmienok sa poskytovateľom rozumie spoločnosť Simbia s.r.o., so sídlom Žltá 3938/3, 851 07 Bratislava - mestská časť Petržalka, IČO: 47518197, ktorá je zapísaná v Obchodnom registri Okresného súdu Bratislava I, oddiel Sro, vložka č. 112103/B.

"Softvér" - softvérom sa pre účely týchto licenčných podmienok rozumie počítačový program eDoručovateľ - veľkopodniková verzia, ktorý bol vydaný Poskytovateľom, vrátane všetkých jeho súčastí, návodov, opisov vlastností, technických špecifikácií, dodatkov, rozšírení, opráv prípadných chýb a aktualizácií. 

"Používateľ" - používateľom ste Vy, ako fyzická osoba, alebo právnická osoba, ktorá používa Softvér.

"Iný používateľ" - iným používateľom sa rozumie iná fyzická osoba, alebo právnická osoba, ktorá používa Softvér.

"Licencia" - licenciou sa rozumie odplatné udelenie nevýhradného a časovo obmedzeného práva zo strany Poskytovateľa na použitie Softvéru a všetkých jeho spoplatnených funkcií vo vopred dohodnutom rozsahu a vopred dohodnutej cene.

II. LICENČNÁ ZMLUVA

Táto Licenčná zmluva (ďalej len "Zmluva") uzatvorená medzi Poskytovateľom a Používateľom oprávňuje Používateľa používať Softvér v súlade s ustanovaniami licenčných podmienok, ktoré sú uvedené nižšie. 

Stiahnutím, inštaláciou, kopírovaním, alebo použitím Softvéru vyjadrujete svoj súhlas so Zmluvou. Ak nesúhlasíte s niektorými ustanoveniami tejto Zmluvy, ihneď prerušte sťahovanie, ukončite inštaláciu, alebo prestaňte používať Softvér a odstráňte všetky jeho súbory a súčasti.

Táto Zmluva nie je kúpna zmluva, ale zmluva o právach Používateľa. Vlastníkom tejto kópie Softvéru ako aj všetkých ďalších kópií tohto Softvéru zostáva Poskytovateľ.

III. LICENČNÉ PODMIENKY

1. Poskytovateľ udeľuje Používateľovi nevýhradné právo inštalovať Softvér na pevný disk počítača alebo na iné podobné médium slúžiace na trvalé ukladanie dát, inštaláciu a na ukladanie Softvéru do pamäte počítačového systému, na vykonávanie, na ukladanie a na zobrazovanie Softvéru.

2. Softvér je určený najmä na uloženie špecifických údajov o subjektoch do trvalej pamäte počítača a následné automatické dopĺňanie týchto údajov do formulárov na podporovaných internetových stránkach.

3. Používateľ sa zaväzuje používať Softvér a jeho funkcie v súlade s účelom pre ktorý bol Softvér vyrobený.

4. Používateľ sa zaväzuje používať Softvér iba spôsobom, ktorý je v súlade so všetkými platnými právnymi predpismi Slovenskej republiky.

5. Používateľ sa zaväzuje používať Softvér a jeho funkcie výlučne spôsobom, ktorý neobmedzí možnosti Iných používateľov na prístup k týmto službám. Poskytovateľ si vyhradzuje právo obmedziť rozsah služieb poskytovaných jednotlivým Používateľom tak, aby umožnil ich využívanie čo najväčšiemu počtu Používateľov.

6. Používateľ sa zaväzuje Softvér chrániť pred neodbornými zásahmi tretích osôb, ako aj ďalšími skutočnosťami, ktoré by mali za následok poškodenie alebo znehodnotenie počítačového programu.

7. Používateľ nesmie Softvér spätne analyzovať, dekompilovať, prevádzať do zdrojového kódu alebo sa iným spôsobom pokúsiť získať zdrojový kód Softvéru s výnimkou rozsahu, v ktorom je takéto obmedzenie výslovne zakázané zákonom.

8. Používateľ nesmie Softvér predať, sublicencovať, prenajať alebo prenajať si ho. Používateľ nesmie používať Softvér na poskytovanie komerčných služieb bez Licencie.

9. Používateľ je povinný nahradiť poskytovateľovi škodu, ktorú mu spôsobil používaním Softvéru v rozpore s podmienkami použitia a vydať bezdôvodné obohatenie, ktoré tým získal.

10. Používateľ má právo bezplatne používať Softvér bez Licencie v obmedzenom režime, tzv. Skúšobná verzia, ktorá obsahuje obmedzenia niektorých funkcií a obmedzenie počtu subjektov, pre ktoré sa automaticky dopĺňajú údaje do formulárov. Používanie Skúšobnej verzie Softvéru nie je časovo obmedzené.

11. Používateľ ktorý nemá Licenciu má právo vytvoriť si ľubovolný počet kópií Softvéru, ktoré môžu byť uložené na médiu určenom na trvalé, alebo krátkodobé uchovanie dát.

12. Používateľ ktorý má Licenciu má právo vytvoriť si ľubovolný počet kópií Softvéru, ktoré môžu byť uložené na médiu určenom na trvalé, alebo krátkodobé uchovanie dát, len za podmienky, že táto Licencia bude v kópiách Softvéru používaná iba Používateľom pre ktorého bola Licencia poskytnutá.

13. Používateľ môže použiť len Licenciu, ktorú pre Používateľa poskytol Poskytovateľ, alebo jeho registrovaný partner, za vopred dohodnutú cenu, ktorú Používateľ uhradil v stanovenej lehote Poskytovateľovi, alebo registrovanému partnerovi. 

14. Používateľ musí na požiadanie Poskytovateľa preukázať právo na používanie Licencie jedným z týchto spôsobov:
a) prostredníctvom osvedčenia o licencii vydaného Poskytovateľom alebo treťou stranou určenou Poskytovateľom, 
b) prostredníctvom písomnej licenčnej zmluvy, ak takáto zmluva bola uzavretá, 
c) predložením e-mailu odoslaného Poskytovateľom, ktorý obsahuje podrobnosti o licencii.

15. Používateľ môže jednorazovo a trvalo previesť Licenciu a všetky práva vyplývajúce z vlastníctva Licencie na Iného používateľa iba so súhlasom Poskytovateľa a za podmienky, že:
a) pôvodný Používateľ nebude používať prevádzanú Licenciu,
b) prevod práv bude priamy, teda z Používateľa na nového Používateľa,
c) nový Používateľ preberie všetky práva a povinnosti, ktoré mal pôvodný Používateľ na základe Zmluvy,
d) pôvodný používateľ odovzdá doklady umožňujúce overenie legality Licencie ako je uvedené v článku 14.

16. Licencia zaniká automaticky uplynutím obdobia na ktoré bola udelená. Ak Používateľ nedodrží ktorékoľvek ustanovenie tejto Dohody, Všeobecných obchodných podmienok, alebo Kúpnej zmluvy má Poskytovateľ právo odstúpiť od Dohody.

17. Softvér pre správne fungovanie vyžaduje pripojenie k sieti internet. Pripojenie k sieti internet je potrebné pre nasledovné funkcie Softvéru:
a) Prehliadanie internetových stránok.

18. Používateľ uznáva, že softvér je poskytovaný "Tak ako je", bez záruky akéhokoľvek druhu a Poskytovateľ v maximálnej miere dovolenej aplikovateľnými zákonmi, ani držitelia autorských práv neposkytujú akékoľvek záruky. 

19. Používateľ uznáva, že neexistuje žiadna záruka zo strany Poskytovateľa ani žiadnej ďalšej strany, že funkcie ktoré obsahuje Softvér, budú vyhovovať požiadavkám Používateľa, alebo že prevádzka Softvéru bude nerušená a bezchybná. 

20. Používateľ uznáva, že Poskytovateľ nenesie zodpovednosť za nefunkčnosť a nepoužiteľnosť Softvéru, vzniknuté majetkové i nemajetkové škody v dôsledku používania alebo nemožnosťou používania, alebo kombinácie vplyvov technického vybavenia, programového vybavenia, alebo škodlivých programov. Zodpovednosť Poskytovateľa je obmedzená do výšky ceny, ktorú Používateľ zaplatil za Licenciu. Používanie Softvéru je na vlastnú zodpovednosť Používateľa.

21. Používateľ preberá úplnú zodpovednosť a riziko za výber Softvéru pre dosiahnutie zamýšľaných výsledkov a za inštaláciu, používanie a výsledky, ktoré so Softvérom dosiahne.

22. Poskytovateľ si vyhradzuje právo zmenu Licenčnej zmluvy. Aktuálna Licenčná zmluva je zverejnená na internetovej stránke Poskytovateľa www.edorucovatel.sk. Nové podmienky používania sa zverejnia najneskôr 1 deň pred nadobudnutím účinnosti.

23. Tieto podmienky používania nadobúdajú účinnosť dňa 03.04.2018 a platia do vydania nových podmienok používania.
